行知Interactive Entertainment - 卜
type: channel
link: https://www.jurenguoji.cn/bu/
items: 奇门法窍卷八
items: 奇门法窍卷七
items: 奇门法窍卷五
items: 奇门法窍卷四
items: 奇门法窍卷三
items: 奇门法窍卷二
items: 奇门法窍卷一
items: 梅花易数附录
items: 梅花易数下卷
items: 梅花易数中卷

奇门法窍卷八
type: item
date: 2024-02-20T13:47:00+08:00
description: 阴遁九局三元四气六十时吉凶格夏至上。立冬中。寒露中。白露上。甲子旬甲子天英直符，景门直使。甲己日。 甲子时。坎（龙遁门合）。星门符（伏）。乙丑时。巽（门合）离（仪合）。巽（门反投江）艮（刑格）坤（奇墓）离（门反）。丙寅时。震（休诈升殿交泰）。离（伏宫）坤（飞勃）。丁卯时。巽（风遁门合龙遁）。艮（门反）震（门反击刑）。戊辰时。坤（门合）。星符（伏）艮震（门反）。己巳时。坎（门合天辅）。震（妖躥）。庚午时。离（跌穴升殿得始真诈欢怡）震（守门）。兑（门反飞宫）坤（门反）中（小格）。辛未时。艮（重诈）。巽（大格）。壬申时。兑（门合）坤（奇合）离（仪合）乾（鬼遁）。乾（门反逃走）坎（门反）兑（荧入白）中（地网）。癸酉时。乾（奇合）。八门（伏）坤（白入荧）乾（奇墓）坎（猖狂）巽（天网）。甲戌旬甲戌天任直符，生门直使。甲戌时。巽（地假）坎（龙遁）。星符门（伏）。乙亥时。巽（风遁门合）震（鬼遁）。巽离（门反）。乙庚日。 丙子时。乾（重诈）。坤（击刑飞勃）。丁丑时。震（相佐）艮（门合）乾（云遁休诈）离（神假）。兑（荧入白）乾（逃走）巽（大格）震（时墓）艮（奇墓）。戊寅时。巽（门合）坤（门合）。艮（门反刑格伏宫）震（门反）巽（投江）坤（奇墓）。己卯时。坎（门合龙遁）震（守门门合）。星符（伏）。庚辰时。坤（交泰）离（真诈）。兑（门反飞宫）坤（门反）震（妖躥）。辛巳时。艮（地遁欢怡得使重诈）坎（昌气）震（奇合）。中（小格）。壬午时。离（游禄）兑（奇合）。乾坎（门反）巽（大格）中（地网）。癸未时。艮（真诈）乾（云遁）。八门（伏）乾（逃走）兑（荧入白）巽（时墓天网）。甲申旬甲申天柱直符，惊门直使。甲申时。坎（重诈龙遁天辅）。星门符（伏）兑（飞宫）。乙酉时。巽（风遁龙遁门合）坤（物假）。巽离（门反）。丙戌时。兑（门合欢怡升殿）巽（仪合）。巽离（门反）坤（白入荧飞勃时墓）坎（猖狂）乾（奇墓）。丁亥时。艮（门合）乾（云遁休诈）离（神假）震（相佐）。兑（荧入白）乾（逃走）。丙辛日 戊子时。巽（门合）震（守门）。艮震（门反）。己丑时。震（神遁天遁）。艮（刑格刑击时墓）巽（投江）坤（奇墓）。庚寅时。坤（门合）。星符（伏）坤（门反）兑（门反伏宫）。辛卯时。坎（神遁）艮（仪合）。震（妖躥）。壬辰时。离（门合升殿）乾（地假）。中（小格地网）乾坎（门反）坤（时墓）。癸巳时。艮（真诈）离（天假）。八门（伏）巽（大格天网）。甲午旬甲午天心直符，开门直使。甲午时。坎（龙遁天辅）。星门符（伏）。乙未时。乾（奇合跌穴欢怡）坎（相佐）。八门（伏）坤（白入荧）坎（猖狂）。丙申时。兑（神遁）离（仪合）。巽离（门反）兑（荧入白）乾（逃走）艮（奇墓）坤（飞勃）。丁酉时。震（相佐守门）艮（门合）离（神假）。巽（大格）。戊戌时。巽（风遁龙遁）。艮震（门反）离（击刑时墓）。己亥时。震（门合交泰升殿）。丁壬日。 庚子时。坤（门合）巽（休诈）离（仪合）。坤兑（门反）艮（刑格）巽（投江）兑（飞宫）坤（奇墓）。辛丑时。坎（门合龙遁）震（门合）。星符（伏）。壬寅时。坤（交泰门合）。乾（门反伏宫）中（地网）震（妖躥）坎（门反）。癸卯时。离（天假）坤（神假）坎（休诈）艮（真诈门合）。八门（伏）中（小格）巽（天网）。甲辰旬甲辰天芮直符，死门直使，中五记坤。甲辰时。坎（龙遁）巽（地假）震（物假天辅）。星门符（伏）。乙巳时。艮（门合）坎（相佐）。兑（荧入白）乾（逃走）艮（奇墓）。丙午时。坤（回首相佐）离（门合游禄）兑（奇合）。乾坎（门反）巽（大格）坤（飞勃）。丁未时。艮（门合）坎（真诈）。中（小格伏宫）。戊申时。兑（重诈）巽（仪合）震（地假）。巽离（门反）坤（白入荧）坎（猖狂）乾（奇墓）。己酉时。乾（真诈）。庚戌时。巽（休诈）坎（地假）巽（游禄）。艮震（门反）兑（飞宫）。辛亥时。震（门合）离（地假）。艮（刑格）巽（投江）坤（奇墓）。戊癸日。 壬子时。坤（门合）。坤兑（门反）星符（伏）中（地网）。癸丑时。坤（神假）坎（休诈）艮（仪合）离（天假）。八门（伏）震（妖躥）巽（天网击刑）。甲寅旬甲寅天辅直符，杜门直使。甲寅时。坎（龙遁休诈天辅）。星门符（伏）。乙卯时。兑（真诈奇合）离（游禄）艮（天假）震（守门）。巽（门反大格伏宫）离（门反）。丙辰时。艮（门合）震（奇合）。中（小格）坤（飞勃）。丁巳时。坤（门合交泰）。艮震（门反）震（妖躥）。戊午时。乾（云遁）艮（物假）。兑（荧入白）乾（逃走）艮（奇墓）。己未时。巽（仪合）兑（物假）。坤（白入荧门反）坎（猖狂）乾（奇墓）兑（门反）。庚申时。坎（奇合）。兑（飞宫）。辛酉时。乾坎（门反）。壬戌时。坤（门合）离（仪合）。乾坎（门反）中（地网）巽（投江）艮（刑格）坤（奇墓）。癸亥时。坎（龙遁休诈）。星门符（伏）巽（击刑天网）。阴遁三局三元四气六十时吉凶格夏至中。立冬下。寒露下。白露中。甲子…

奇门法窍卷七
type: item
date: 2024-02-20T13:46:32+08:00
description: 时奇起例口诀先观二至，以分顺逆。冬至后为阳遁，顺布六仪，逆布三奇；夏至后为阴遁，逆布六仪，顺布三奇。次分节气以定三元。三元者，上中下三元也，五日一候，三候一气，一月二气，一年二十四气，此法以甲、己两将为符头，如值子午卯酉为上元，寅申巳亥为中元，辰戌丑未为下元，五日一换符头，故半月一气而局周也。假令冬至用事，按起例云冬至一七四，一为上元，七为中元，四为下元，看本日符头是上元一局，则从坎宫起甲子，余仿此。取符使全凭旬首旬首者，六甲符头也，看占时符首所落之宫即为直符，所得之门即为直使，假如在坎宫，休门为直使，天蓬为直符，余类推。定直符却随时干视占时之干落于地盘何宫，即以本旬符首移加此宫，分顺逆布之，则奇仪所临之方见矣，假如时干落于坎宫，天蓬星即为直符，余再类推。直使数时支视占时之支落于地盘何宫，即从本旬首宫分阴阳顺逆数至时支位上得几宫，即将直使之门加于其上，假令阳遁一局，甲子时休门在一宫，乙丑时休门在二宫矣，余仿此。直符加符首直符者，诈门直符也，符首者，甫时本每首也，视旬首直符加于占时何宫，即将诈门直符加于符首之上，分阳顺阴逆布之，则诈神所临之宫见矣。遁甲三元歌甲己临仲上元天，临孟之时作中元，临季下元局日定，此名遁甲混三元，子午卯酉为四仲，寅申巳亥为四孟，辰戌丑未为四季，五日一侯为一元。一卦统三图冬至一七四坎宫统 小寒二八五大寒三九六立春八五二艮宫统 雨水九六三惊蛰一七四春分三九六震宫统 清明四一七谷雨五二八立夏四一七巽宫统 小满五二八芒种六三九此阳遁顺行局法夏至九三六离宫统 小暑八二五大暑七一四立秋二五八坤宫统 处暑一四七白露九三六秋分七一四兑宫统 寒露六九三霜降五八二立冬六九三乾宫统 小雪五八二大雪四七一此阴遁逆行局法此起节序要诀，大抵以八卦九宫分管二十四气，先认明八节所属之卦，如冬至坎，则坎宫一卦统三节，以三节所在之宫，各定上中下三元，假如冬至坎一宫，则为上元，七宫为中元，四宫为下元，其余挨次推之，指掌可辨矣。阳遁顺行节序歌冬至惊蛰一七四，小寒二八五为次，大寒春分三九六，立春八五二为局，雨水九六三无失，清明立夏四一七，榖雨小满五二八，芒种六三九为法。阴遁逆行节序歌夏至白露九三六，小暑八二五阴局，大暑秋分七一四，立秋二五八宫次，处暑一四七为是，霜降小雪五八二，寒露立冬六九三，大雪四七一宫缄。六甲旬五不遇时甲子旬甲、己日，庚午、乙丑时。甲戌旬乙、庚日，辛巳、丙子时。甲申旬丙日，壬辰时。甲午旬辛日，丁酉时。甲辰旬丁、壬日，癸卯、戊申时。甲寅旬戊、癸日，甲寅时、己未时。阳遁一局三元四气六十时吉凶格冬至上。立夏中。清明中。惊蛰上。甲子旬甲子天蓬直符，休门直使。甲己日。 甲子时。艮（门合）。星门伏吟。乙丑时。兑（天遁、真诈）乾（地假）离（相佐）。乾坎（门反）坤（刑格）乾（投江）丙寅时。艮（回首、相佐）中（奇合）。艮（飞勃）坎（伏宫）乾（奇墓）。丁卯时。离（奇合）巽（门合）艮（地假）。坤兑（门反）。戊辰时。离（门合）。星门伏兑坤（门反）。己巳时。坎（龙遁休诈欢怡天辅）。兑（妖躥）艮（奇墓）。庚午时。坤（地遁休诈）兑（守门奇合）。震（门反击刑飞宫）中（小格）艮（门反）坤（奇墓）。辛未时。震（升殿奇合）。乾（大格）。壬申时。巽（云遁风遁真诈）。巽（门反逃走）中（地网）震（荧入白）离（门反）。癸酉时。坤（神假）震（物假）乾（仪合）。门伏艮（白入荧）离（猖狂）乾（天网）。甲戌旬甲戌天芮直符，死门直使。甲戌时。离（天假）艮（门合）。星门符伏。乙亥时。兑（真诈交泰）离（相佐）。乾（门反奇墓）坎（门反）。乙庚日。 丙子时。艮（回首相佐）。艮（飞勃）。丁丑时。震（门合）。兑（时墓）艮（白入荧）离（猖狂）。戊寅时。乾（投江）坤（伏宫刑格）。己卯时。兑（守门）。星门伏坤（击刑）。庚辰时。坎（鬼遁）坤（仪合）。震（门反飞宫）艮（门反奇墓）兑（妖躥）。辛巳时。中（小格）坤（奇墓）。壬午时。巽离（门反）乾（大格）中（地网）。癸未时。坤（神假）坎（仪合）。门伏乾（天网时墓）震（荧入白）巽（逃走）。甲申旬甲申天冲直符，伤门直使。甲申时。艮（神遁天辅）。星门符伏震（伏宫）。乙酉时。震（神假）离（相佐奇合）。乾坎（门反）。丙戌时。艮（击刑飞勃时墓白入荧）离（猖狂）。丁亥时。坤（天假）震（跌穴得使欢怡）。震（荧入白）巽（逃走）。丙辛日 戊子时。兑（守门）。坤兑（门反）乾（奇墓）。己丑时。乾（人遁真诈）坎（仪合）。乾（投江）坤（刑格时墓）。庚寅时。兑（升殿门合）。星符伏震（门反飞宫）艮（门反）。辛卯时。艮（重诈交泰）。兑（妖躥）艮（奇墓）。壬辰时。离（休诈昌气游禄）兑（奇合）。巽离（门反）中（小格地网）坤（奇墓）艮（时墓）。癸巳时。坎（门合）。门伏乾（大格天网）。甲午旬甲午天辅直符，杜门直使。甲午时。艮（重诈天辅）。星门符伏。乙未时。乾（仪合）。艮（白入荧）离（击刑猖狂）。丙申…

奇门法窍卷五
type: item
date: 2024-02-20T13:45:45+08:00
description: 经云一十八局为精艺，为汉张子房所定，总约阴阳各九局，凡一局统四气，每一气管六十时，诚遁法千古不易之良规也，为所定九局图式类，皆本节本元甲子时之正图，其余自乙丑时起，至癸亥时止之奇仪符使并格局之吉凶，则难以推布，而不求门奇星符飞布行宫之法，竟将各局剪成活图推演，以致星门之次序先后紊乱，坊本之谬，诚非浅鲜。查遁甲起法悉取洛书九宫自然之数，阳遁自一至九，阴遁自九自一，阳顺阴逆排列九宫，而九局五百四十时，了如指掌，今立此活图捷法，较之汉子房旧图尤为灵变，遁法之妙，无出其右矣！愚按捷法如阳遁九局自坎一顺排，坤二、震三、巽四、中五、乾六、兑七、艮八、离九为地盘之九宫，以戊加坎一宫顺排己庚辛壬癸丁丙乙为次序，作地盘之奇仪，以蓬星加坎一宫顺排，芮冲辅禽心柱任英为地盘之九星，集为一层，此一局地盘星符定矣；以休死伤杜开惊生景为次八门，顺行排为直使，集为一层一局，人盘门使定矣；其天盘亦如地盘之法，将星符集为一层，此一局天盘定矣。如占时得甲子时，即将天盘甲子直符蓬星加于坎一宫地盘甲干之上，人盘直使即以休门加于坎一宫之上，此即阳遁甲子时之正图也，虽九宫顺排，而奇仪符使并格局之吉凶，与八卦方位之正图，亦丝毫无紊，如乙丑时，即将天盘甲子直符、蓬星加于离九宫乙干之上，其人盘直使以休门加于坤二宫之上，此即阳遁一局，乙丑时排宫之图也。按六甲直符挨次顺推，则六十时符使奇仪轮转灵通，吉凶其应如响，如丙子时，则以天盘甲戌直符加于艮八宫地盘丙干之上，其人盘直使，即以死门加于巽四宫之上，此即甲戌旬丙子时排宫之图也，其甲申各旬直符，仿此类推，如阳遁二局，即以甲子直符芮星集为一层，加于坤二宫，作为二局地盘，其天盘亦如地盘之法，将星符集为一层，作为二局天盘，以死伤杜中开惊生景休为次，八门顺排，集为一层，作为二局人盘，此定排布二局星符之法，如占时得甲子时，即将天盘甲子直符芮星加于坤二宫，地盘甲干之上，其人盘直使，即以死门加于坤二宫之上，此即阳遁二局甲子时之正图也，如乙丑时，即以天盘甲子直符芮星加于地盘坎一宫乙干之上，其人盘直使以死门加于震三宫之上，此阳遁二局乙丑时排宫之图也。按六甲直符挨次顺排，则六十时之吉凶格局立现，其余直符仿一局法类推。阴遁活图捷法，如阴遁九局，自离九、艮八、兑七、乾六、中五、巽四、震三、坤二、坎一为地盘之九宫，以戊加离九宫逆排己庚辛壬癸丁丙乙为次序作地盘之奇仪，以英星加离九宫逆排任柱心禽辅冲芮蓬为地盘之九星，集为一层，此九局地盘星符定矣，以景生惊开中杜伤死休为次，八门逆行，排为直使，集为一层，此九局人盘门使定矣，其天盘亦如地盘之法，将星符集为一层，此九局天盘定矣。如占时得甲子时，即将天盘甲子直符英星加于离九宫地盘甲干之上，其人盘直使，即以景门加于离九宫之上，此即阴遁九局九子时之正图也，如乙丑时，即将天盘甲子直符英星加于坎一宫乙干之上，其人盘直使以景门加于艮八宫之上，此即阴遁九局乙丑时排宫之图也。按六甲直符挨次逆推，则六十时符使奇仪轮转周遍，如丙子时，则以天盘甲戌直符加于地盘丙干之上，其人盘直使，即以生门加于坤二宫之上，此即甲戌旬丙子时排宫之图也，其甲申各旬直符仿此类推，如阴遁八局，即以甲子直符任星集为一层，加于艮八宫，作为八局地盘，其天盘亦如地盘之法，将星符集成一层，作为八局天盘，以生惊开中杜伤死休景为次，八门逆排，集为一层，作为八局人盘，此定排布八局星符之法，如占时得甲子时，即将天盘甲子直符任星加于艮八宫地盘甲干之上，其人盘直使，即以生门加于艮八宫之上，此即阴遁八局甲子时之正图也，如乙丑时，即将天盘甲子直符任星，加于离九宫地盘乙干之上，其人盘直使，即以生门加于兑七宫之上，此即阴遁八局乙丑时排宫之图也。按六甲直符挨次推排六十时轮转满足，则癸亥时之星符奇使伏吟定矣，其余各局，并本局之六直符，仿此类推。阴阳两遁八神行宫图说经云：“直符前三六合位，太阴之神在前二，后一宫兮为九天，后二之宫为九地。”此论八神行宫之定位也。八神不用飞宫，分阴顺阳逆依次临方，不循宫序，以坎艮震巽离坤兑乾为轮布之法，依小直符加大直符，假如天盘甲子直符加坎一宫，应以八神直符加于天盘甲子直符之上，顺布螣蛇在艮、太阴在震、六合在巽、勾陈在离、朱雀在坤、九地在兑、九天在乾，此八神循八卦而行，即合经云直符前三六合，前二太阴，后一九天，后二九地之谓也。愚按八神顺飞九宫，按卦位而行，如一宫直符，则二宫朱雀、三太阴、四六合、五中宫、六九天、七九地、八螣蛇、九勾陈，此直符八神加坎一宫飞布之定位法也，虽八神飞布九宫而考之所行八卦定位之法，均亦符合此阳遁直符八神按卦位飞布之捷法也，如二宫直符，则三宫朱雀、四九地、五中宫、六太阴、七螣蛇、八勾陈、九九天、一六合，此直符八神加坤二宫飞布之定位也，如三宫直符，则四宫螣蛇、五中宫、六朱雀、七勾陈、八九天、九太阴、一九地、二六合，此直符八神加震三宫飞布之定位也，如四宫直符…

奇门法窍卷四
type: item
date: 2024-02-20T13:44:38+08:00
description: 大全奇门捷要歌，先观二至，以分顺逆，次看节气，以定三元，取符使全凭旬首，定直符却随时干，直使数时支，直符加旬首，再察格局之美恶，推入墓与休囚，符使星门要临于生合旺相之地，年月日时须必夫刑冲空绝之宫，迫制义和主客所系，阴阳动静天地攸分，细决生克之吉凶，始得奇门之测验。论应候先后奇门大全曰﹗“奇门应候，时有先后，应有主客，以彼此人我而推之。大凡其神应时之初，星应时之中，门应时之末，依次消息推去，无不应验如神。若我寻人，我为客，他为主，以天盘之星为我，以地盘之星为他，他来寻我，他为客，我为主，以天盘之星为他，地盘之星为我，看他生我，我生他，他生我，益在我，我生他，益在他，他克我，损于我，我克他，损在他。又以阳日之天盘星为他，阴日之地盘星为我，比合者，无损，余仿而推之。”论天地盘应事奇门一得曰﹗“凡占国事、都省、府县、乡市、安宅、官讼、坟茔、求谋、名利、婚姻、行人、失脱、逃走、捕捉，即以地盘为主，天盘为客，人事最多，不能细述。”论天地盘主客大抵天盘诸星生合地盘为主，合天盘次之。凡用当详细而用之，如主临旺气，逢生为美、为胜、为新、为繁华、为鲜明；逢克，为枵、为破、为败、为旧、为歪、为无色、无用也。论宫门奇仪生克吉凶凡八门与宫比和，为主为客皆和，门生宫为客生主，宫克门为主强客弱，门克宫为客伤主，宫生门为客强主弱，若天盘生地盘，或地盘克天盘，为主利益。以上星仪门宫，若得生旺之时，或逢冲克，而不为忧；若逢衰墓之时，又被冲克，当宜固守，诸事莫为。若我在生旺，制人为胜，如逢衰墓，制人招忧，若逢旺而生，人有益；逢衰墓而生，人自此败矣。若逢旺气相生，则受生之人大吉，如我逢衰墓之宫，他来生我，主好事渐来。论日时主客奇门大全曰，凡占事先以日主为己身，次以时支为用事。以日主临生旺，得奇仪相生，吉星吉门照应，无刑冲破害，则为主者吉；若日主临克制之宫，无奇仪吉星相照，兼有刑冲破害者，则为主凶，百事不能有成。如宫加生合之宫，奇仪吉格，吉星相照，则为客者吉；若临克制之宫，无奇门吉宿，六仪刑冲破害，则为客凶，百事不能成。论天地盘生克天盘星克地盘星，凡谋为一切等事，多是非，惊忧不免；若地盘星克天盘星，是为有力，我克者休，有始无终，为主百战百胜。论吉凶神生克奇门统宗曰﹗“吉神生我吉愈吉，凶神生我不全凶，吉神克我不为吉，凶神克我祸不轻。”此定吉凶生克之理。论五不遇不以吉论又曰﹗“时干克日五不遇，奇仪入墓亦同凶，纳甲入墓须审量，门星入墓亦同厄。”此言入墓不以吉论也。论奇仪空亡又曰﹗“门宫星奇仪落空亡者，不凶，吉者，不吉。”此言空亡不以吉凶论也。论九星旺相钓叟赋云﹗“大凶无气化为吉，小凶无气亦同之。”此言星休旺。若大凶之星，得休囚无气，则小凶也；小凶之星，得休囚无气，亦不足虑也；若上吉、次吉之星无气，亦不甚吉也。论奇墓奇门大成曰﹗“三奇入墓天地盘，又有分别。天上三奇不墓宫，地下三奇墓支兼，地下三奇避八卦（墓宫故也），天上三奇无克制。”论星门时干衰旺又曰﹗“星门衰旺，惟乎时令十干之衰旺，存乎方位。”言看十干，当照阴阳起长生式，论旺墓也。论冲合动静又曰﹗“凡事未发而遇冲，则动；既发而遇冲，则散；事未起而遇合，则静；既起而遇合，则成。又当与星门合看，此所以言吉凶；冲合所以验动静也。”论应远近断法大成云﹗“如奇门一盘，星门生克，奇仪吉凶，固然已定，至应合年月日时，又当审其事之远近，或应年月，或应时日，星门奇仪衰旺而断，神而明之，不可执定。先定其支，后配其干，其得干支之法，唯在正时定之，如子午相冲，子与丑合，丑年月日时应之之类。”论旬空法又直符落在旬空，必以出旬断之。假如甲子旬中空戌亥，是加在乾六宫，必应在戌亥日，以戌为重，阳与阳比，阴与阴比，此旬空法，定支者如此。论冲合断法又曰﹗“如又不冲，又不刑，又不空，断之则必看天盘六仪所带之干，以定，其支亦照看其冲合，逢冲决其合日定支，逢合决其冲日定支可矣。其天盘所带之支，又不冲不合，以星门生克定之，生逢生日，克逢克日，应之内中，且有先后分别，符应在先，始应在后。”论奇仪迫制大成曰﹗“六仪最忌击刑，三奇最忌入墓与迫制也。”论八门迫制又曰﹗“吉门迫制，吉事不成；凶门迫制，凶灾尤甚。凶门和义，其凶不凶；吉门和义，其吉益吉。”，又曰﹗“凶中有吉，不复言凶；吉中有凶，不复言吉。”此谓宫门仪奇吉凶辨也。论门宫生克大成云﹗“凡门生宫，是客来生主，合吉格，此时利主；虽是门生宫合凶格，防有暗计、埋藏，审而用之，大抵合得吉格，方为全美。”凡宫生门者，乃主生客，宜施恩、布德、赏赐、招安，又曰﹗“我生者谓之子孙，先宜恩育，百事利迟，久必祯祥。”凡八门克宫，乃客来伤主，若合吉格，利为客，此时宜扬兵耀武，若合凶格，不利于后。凡宫克门，谓之主克客，合吉格，利为主，行兵大胜，凡谋有成；合凶格，反招破败。凡八门九宫比和，为主客相投，如开加兑、伤加巽之类，乃金见金，木见木，若合…

奇门法窍卷三
type: item
date: 2024-02-20T13:43:53+08:00
description: 休门为阴气之位，坎宫之使，其星为一白，天蓬属水，坎者，陷也，居五行之首而生物，不敢与离火相敌，故曰休门。休者，美也，主冬，旺于壬子癸亥年月日时方，出此门者，无往不宜；来此门者，主有吉庆之事。出此门者，行二十里，见长吏大人或引猪羊车马等人及见跛足人，行三五十里，见蛇属水中等物。休门宜上表章、选将、兴师、安营、上官、赴任、谒贵、应举、迁移、嫁娶、求才、远行、商贾、修造、竖柱、安息、休兵，凡举百事，皆宜休门，驭二宫之气，以镇坎也。经云：“休门坎德万事宁，出师大利出门行，三奇之下引兵出，神道昭彰效助灵。”天蓬星宜安守边寨、修筑城池、屯兵固守、开穴造葬、移徙，主火灾、营造、损胎孕、争斗、见血光、上任、多盗贼，春夏吉，秋冬不利，又为贪狼星也，主兖州分野。死门为刑戮之门，坤宫之使，其星为二黑，天芮属土，坤者，顺也，因与艮土对待复生，有生则有死，故曰死门。死者，终也，主旺于四季，辰丑未戌戊己年年月日时，将兵对敌，背生击死则获大胜。来此门者，报仇、行间、设伏、争斗，主有凶恶等事，宜谨防之。出此门者，行三五十里，牛骡骑犊血光死伤或逢丧葬之事，二十里见哭泣或疾病皂衣人或枷锁重囚应之。死门宜启攒、安葬、攻城、行刑、诛戮、射猎、筌鱼、网兽、开田、修路、塞水、填基，余事不宜。出师失律，损将折兵，经曰：“死门坤道更得灵，误行其下定无魂，只有送犯临兹吉，若为他事不堪论。”天芮星宜屯兵、固守、训练士卒、受业、修道、交易、田产、安葬、招贤、结友、驱邪、治病，四时皆吉，又为巨门星也，主梁州分野。伤门为六害之门，震宫之使，其星三碧，天冲属木，震者，动也，动而受兑金之克，故曰伤门。伤者，损也，主旺于春，甲乙寅卯年月日时，将兵出战，士卒恐怖，只宜固守。来此门者，主有凶恶争斗、损害等事；出此门者，三十里或三里见损伤之物或争斗血光之人或扭猪产妇犬吠牛鸣小人交争应之。伤门宜捕捉、征伐、索债、博戏、求神、筌鱼蹄兔、收货、兴讼，伤门驭四宫之气，以镇震也。经云：“伤门震位恐惊危，万里闻声人惧威，将兵出战多忧虑，涉猎丛中得获归。”天冲星宜选将、出师、交锋、战阵、报仇、捕贼、探围、射猎，余事不利，春夏吉，又为禄存星也，主徐州分野。杜门为闭塞之门，巽宫之使，其星四绿，天辅属木，巽者，入也，受乾金对宫之克，敛迹退藏以避之，故曰杜门。杜者，绝也，主旺于甲乙寅卯年月日时，将兵不宜出战，只宜固守及邀截、隐匿。来此门者，主抑塞耗失忘命追寻之事；出此门者，四十里或四里，见修筑、惊惶之事，或见凶恶之人，或暴风急雨应之。杜门宜隐伏、讨逆、诛戮凶暴、判决、刑狱、填塞坑坎、邀截道路，不利兴兵征伐，宜坚壁固守，凡举百事俱凶。杜门驭九宫之气，以镇巽也。经云：“杜门之下阴气蒙，误行其下妄西东，不宜举兵征战事，只宜固守待时通。”天辅星宜选将、求贤、交锋、破阵、得地千里、造葬、婚姻、娶嫁、应举求名、商贾交易、修道、设教、移徙、营建，春夏吉，又为文曲星也，主荆州分野。天禽星，中宫土也，主旺于四季辰戌丑未年月日时，将兵交锋，大战报捷，开疆展土，四时皆利，自有百灵相助，宜祭祀、求福、除邪、祛凶、赏功、封爵、上官、赴任、选举、求名、移徙、竖柱、修造、求财、交易、宴会、上书、献册、入官、伏罪、谒贵。经云：“天禽之宿是廉贞，万事为之福自臻，大将出师先报捷，封疆化雨及斯民。”加三四宫利为客，一宫利为主，四季吉，又为廉贞星也，主豫州分野。开门为显扬之门，乾宫之使，其星六白，天心属金。乾者，健也，乾为天行健而不息，因对宫巽木受克而杜绝，造化终无闭绝之理，闭则复开，故谓之开门。开者，辟也，主旺于秋，庚辛申酉年月日时，将兵客胜，被围突出伏匿避难。来此门者，主封赐、进献、求请、谒取、吉庆等事；出此门者，或六里六十里有人执持酒食牵牛骑马，或紫衣阴人，或四十里遇相识之人应之。开门宜求财、谒贵、上官、赴任、求名、应举、远行、商贾、嫁娶、造葬、移徙、开门、放水、导泉、穿井、行兵、辟地、开疆拓土，所向通达。开门驭八宫之气，以镇乾也。经云：“开门乾道利元亨，将兵远出震威声，凡百所谋无不吉，万里扬名获利行。”天心星宜选将、出师、扬威、布阵、捣巢、破敌、展土、开边、求仙、纺道、合药、治病、入官、见贵、求名、移徙、商贾、远行、营建，秋冬吉，春夏凶，又为武曲星也，主冀州分野。惊门为奸谋之门，兑宫之使，其星七赤，天柱属金。兑者，悦也，因对震宫而感动，故谓之惊门。惊者，骇也，主旺于秋，庚辛申酉年月日时。将兵主士卒有惊伤、败亡、攻劫之虞。来此门者，主惊走、失逃、诡诈、虚惊，凶逆之事；出此门者，行七里见大惊小怪之事，或阴人道路阻隔车伤马骤鸦鸣雀噪应之。惊门宜捕捉盗贼、斗讼、恐惑乱众，虚诈诡谲、攻击伏兵，利于西方，凡百举事，忧祸随之。惊门驭六宫之气，以镇兑也。经云：“惊门出入心不安，明中说事审其端，宜获奸人谋异事，顺天掩捕不为难。”天柱星宜固守、屯兵、修筑茔垒、训练士卒…

奇门法窍卷二
type: item
date: 2024-02-20T13:42:40+08:00
description: 一得曰：“奇门地盘定局-八卦也、九宫也、九星也。”然地道常静，故八卦九宫永定而不移，若八门更换而为人盘，九星飞布而为天盘，变化无穷，虽鬼神亦莫能测其机矣，岂可浅易得乎。然物之不能逃者，数也；数之不能离者，理也；理与术所不能违者，时也。天有四时，迭运而成岁，一岁十二月，每一月有二气，共二十四气，每一月或三十日或二十九日，每五日为一候，每一气十五日为三候，一岁共七十四候。气者，节也，候者，元也，每一气分为上中下三元也。子午卯酉为上元，寅申巳亥为中元，辰戌丑未为下元，以甲、己为符头，掌六十时，而三元毕矣。自交冬至起至芒种十二气止，为阳遁，俱顺仪逆奇；自夏至起至大雪十二气止，为阴遁，俱逆仪顺奇，而又有正授、超神、接气、拆局、补局之法。盖六十花甲一日不增多，一日不减少，而气有或先或后，而日有或多或少，先须讲明正授奇诀，其他超神、接气、拆局、补局自有次第，可以通晓。如冬至、夏至、立春、立秋、春分、秋分、立冬、立夏、芒种、大雪，二十四节如此日，子时交节，即遇甲子、己卯、甲午、己酉是上元符头，亦此日到，乃为正授，如节气未到，而甲子、己卯、甲午、己酉符头先到，谓之符先节候，为超神。超神，超者，越也，当用本节之上元，以补之，不可错用下节之上元，因奇门端重节气，岂有节未到而预用之者哉。如星家命理，三月内某日交立夏节，在节后生人必作四月论命，岂能仍作三月；又如四月某日方交立夏节，在节前四月内生人，必作三月论命，岂能即作四月论乎？人之富贵穷通寿夭由此而定，焉敢妄生异议耶？接气者，迎接也，如节气先到，甲子、己卯、甲午、己酉符头后到，为节先符后，其候尚是前节之下元，当拆本节之下元某局以接之，谓之接气也。其闰局之说，考之授时，历视其日，已交冬至、夏至节令，而必欲仍用芒种、大雪之局以终三元之气，谓之置闰，是泥于古之闰法，以致阴阳错乱，有是理乎？如遵时宪书节气为凭，其正授、超神、接气、置闰不辨而自明矣。 论遁甲源流 黄帝始创奇门，计四千三百二十时局也，法以岁，按八卦分八节，一节有三气，岁有二十四气也，气有三候，岁有七十二候，候有五日，岁有三百六十日也，日有十二时，故一岁有四千三百二十时，一时一局，故奇门有四千三百二十局也。风后制奇门为一千八十局，阳遁统十二候，分局共五百四十；阴遁统十二候，分局共五百四十，合阴阳两遁为一千八十局局也。周太公谙兵法，善布奇门，分七十二候，立七十二活局，每局六十时，七十二局亦四千三百二十时也。汉张子房删定为阳九局、阴九局。此图法更捷也，然十八局虽简，以奇门星仪符使之行，悉布于局中，其为课亦得四千三百二十，惟加临未能活变，必须正转两盘，其星符始能周转成课，是风后一千八十诚万世不易之法也。 论遁甲出自图书 夫河出图，洛出书，而易道着象矣。其数始于一而终于九，周旋曲折，委然分之则九，贯之则一，其中条理，精密变化，用之则出入有门，进退有法，灿然为万世之矩砮也。迨后运以三式，仰观天文，俯察地理，中知人事，以筹算之。舍图书而谭三式，由索途冥行昏溃而败坏矣。其造式三层，法象三才，上层象天，中层象人，下层象地，布列九星，开阖八门，分列八卦，以阵八方，立中宫以建皇极，推移直符以遁奇仪。夫水者，北方之正气，冬至阴至极，一阳始生，始于一而终于九，顺布六仪逆布三奇，画为九局，故曰阳遁；火者，南方之正气，夏至阳至极，一阴始生，始于九而终于一，逆布六仪顺布三奇，画为九局，故曰阴遁，总布十八局以合二九之数也。知图书者，始可语此。今之启口，辄言遁甲，然不知立法之本旨，将十八局折作一层，按局推移，以为时用，称曰活盘，以致气候暗昧，不明超接，无准安能徵验。故曰：“遁甲不法图书之理，更有他说，正所谓差之毫厘，谬以千里矣。” 论飞宫 遁甲十八局之法，谓之行军三奇，乃子房之授于圯上老人者也，后人不识作者之本旨，谓为局式叠一层以为天盘，按图推移，竟失飞布之法，而于卦气之次序错乱混淆。夫体用既殊，则九星阴阳失职，八门之休咎无徵。中寄于坤一宫而有二曜，是背天之道，失地之理，何以行兵出战？盖地盘静也、体也，天盘动也、用也。静则吉凶之兆未形，动则变化吉凶之机已着，然动静之理，不外卦气。生成之数顺则始一而终于九，逆则始九而终于一，此不易之数也。若论卦，则有坎坤震巽乾兑艮离；若论门，则有休死伤杜开惊生景；而以星论，则有蓬芮冲辅禽心柱任英；而以遁论，则丁丙乙之三奇戊己庚辛壬癸之六仪是，昭然有中宫之定位，秩然有飞布之条理矣。若中五决当既坤而不可易，则一宫之中有二星二仪，则吉凶将何以适从乎？推到别宫亦如此，混淆焉能符合克应，且如八门，人但知休生伤杜景死惊开说法，殊不知当从卦气休死伤杜开惊生景以飞越也；又如九星亦知从蓬任冲辅英芮禽柱心说法，殊不知当从卦气蓬芮冲辅禽心柱任英以飞越也。如此飞布，始不失乎体用一本，悉合古人之成式也。 论阴阳局法 遁甲起元之法，其说不一，飞布若无次序，星符由此紊乱。如阳遁…

奇门法窍卷一
type: item
date: 2024-02-20T13:39:58+08:00
description: 例言奇门为天时节气之正宗，非他数可比，故辨方书采用之。若果明于超接置闰之法，推验吉凶，自有准的。每见坊本烟波钓叟歌诀，其间如寄四维拆补置闰各法均略而不详。今按奇门真授一书，逐条更正，似得节气时令之正，以备参考。奇门为选择之津梁，趋避吉凶，攸关祸福，故演定阴阳九遁之格局以明其吉凶之测验。奇门克应为吉凶之准的，今按诸家奇书备录以凭考验。奇门占验类神皆本生克而定之故，不可执一而论而取用之，吉凶全在神而明之存乎其人耳。奇门十八局为子房所定，其间飞布之法，未能详述，故坊本将飞宫之图误作活盘推用，以致星门紊乱。今按阴阳顺逆之法，演定飞宫排宫九局图式，以明其轮转推布之诀，并吉凶格局之验，惟仅刻冬夏两遁二至中五寄坤寄艮图格，而四维之立秋寄坤、立夏寄巽、立冬寄乾、立春寄艮之吉凶格局，立有两至图、寄宫图法，足可类推，故不繁刊。奇门八神端行卦序于排宫之法不甚符合，故立阴阳八神卦位顺逆宫次图说以备取用，庶不失阴阳两遁经所云﹗“直符前三六合位，后一九天二九地”之法也，其余各宫均挨卦次推定列后。奇门直使飞排两宫用法不同，今于排宫图内立有间宫之法，上下两盘剪活辅补用之，庶六十时八门皆可值其使矣，格局吉凶毕现，诚为直使行宫之秘。奇门作用贵乎时方，必须较准真正方位方为合局，如吉格在正东震方，则应直向正东，若稍偏则非真正方位，毫厘之差，攸关祸福，不可不慎。三诈为之隐宫，兵家用之，埋伏此方，无人知者，必须得奇门乃验。九遁凡用事谋为，惟最忌奇墓刑迫。五假，假其气以用事，若悖其气而用之则凶，尤忌迫墓。龙鸟为上吉之格，凡百谋为无不吉利，其余格局，有端宜之格，有宜此而不宜彼之格，宜详慎用之，不可牵强。五不遇选择日时以此煞为最凶，纵有奇门，不能解救。龙鸟格逢庚直符则应以凶论，然遇凶门则然，若遇休生开三吉门又逢旺相，仍以吉论，不必尽拘升殿游禄奇合论格，惟奇家最宜之格，须遇吉门用之尤验。奇墓最宜详慎，如得使吉格，奇既入墓，即不得力，须察三奇旺相之宫，酌而用之。丙加年月日时、庚加年月日并庚为直符之时，均为格，然不可盖以凶论，如遇休开生三吉门仍可酌用。迫制、义和、门生宫、宫生门遇吉门则吉；宫克门、门克宫虽遇吉门则吉事不吉，遇凶门则灾殃尤甚。天三门、地四户、地私门、天罡方、天马方各法皆以月将起用，利为百事，更合吉门吉星尤为响应，今立图法于后。烟波钓叟赋注释（长白棠荫山房孟樨氏增注）轩辕黄帝战蚩尤，涿鹿经年苦未休，偶梦天神授符诀，登坛致祭虔精修，龙龟出自河洛水。彩凤衔书碧云里。昔轩辕战蚩尤于涿鹿，不胜，遂祷于神，梦九天玄女授以符诀，即河图洛书之诀。彩凤衔书即太乙、六壬、遁甲之书也。因命风后演成文，遁甲奇门从此始。帝命风后演成三式之文，而行兵有阵，出入有门，进退有法，以擒蚩尤。遁者，隐也，甲者，仪也，谓六甲六仪为直符贵神也。六甲隐于六戊，以六戊有神明之德，隐显之机，故以遁甲为名，其甲戌隐于六己、甲申隐于六庚、甲午隐于六辛、甲辰隐于六壬、甲寅隐于六癸，此所谓遁甲也。奇者，乙、丙、丁三奇也。门者，休、死、伤、杜、开、惊、生、景也。遁甲奇门之名由此而起。一千八十当时制，太公删定七十二，逮及汉代张子房，一十八局为精艺。法以一年三百六十日配作廿四节，一节分三元，一元有五日，一节分为十五日，共得一百八十时。二十四节计四千三百二十时，即有四千三百二十局也。风后约制阳遁五百四十局，阴遁五百四十局，合一千八十局。至太公以七十二候，一候制一局，五日一易，则删定七十二局。汉张子房则又分阳遁九局，阴遁九局，共成十八局，以为万古不易之定式。先从掌上排九宫，纵横十五在其中。九宫者，一坎、二坤、三震、四巽、五中、六乾、七兑、八艮、九离。排于掌上，任其纵横飞布也。十五者，纵横配合图书，无不成十五之数，如太阳之一九十也，少阳之三七十也，太阴之六四十也，少阴之二八十也，以中五乘之，皆成十五，此图之纵横也；北一南九十也，东三西七十也，西北之六东南之四十也，西南之二东北之八十也，以中五乘之，亦皆十五，此书之纵横也，故曰纵横十五在其中，此天地之数目，有配合之妙用，所以行兵布阵岂能外此纵横之法哉。次将八卦轮八节，一气统三为正宗。乾坤定位，山泽通气，雷风相薄，水火不相射，此八卦循序之理。是以八节辅配八卦-冬至主坎，立春主艮，春分主震，立夏主巽，夏至主离，立秋主坤，秋分主兑，立冬主乾。所以八方风动，纳天地之气，化为出入抵向之门户也。一气者，卦气也。统三者，一气领三候也，如冬至、小寒、大寒统坎，立春、雨水、惊蛰统艮，春分、清明、谷雨统震，立夏、小满、芒种统巽，夏至、小暑、大暑统离，立秋、处暑、白露统坤，秋分、寒露、霜降统兑，立冬、小雪、大雪统乾。以八宫分布二十四气，此为遁甲奇门之正宗，每卦统三节，每节统三候也。三候者，上、中、下三元为三候也。如冬至一七四、小寒二八五、大寒三九六、立春八五二、雨水九六三、惊蛰一七四、春分三九六、清明四一七…

梅花易数附录
type: item
date: 2024-02-20T13:36:34+08:00
description: 《宋史．邵雍传》元脱脱等撰邵雍字尧夫。其先范阳人，父古徙衡漳，又徙共城。雍年三十，游河南，葬其亲伊水上，遂为河南人。雍少时，自雄其才，慷慨欲树功名。于书无所不读，始为学，即坚苦刻厉，寒不炉，暑不扇，夜不就席者数年。已而叹曰：“昔人尚友于古，而吾独未及四方。”于是逾河、汾，涉淮、汉，周流齐、鲁、宋、郑之墟，久之，幡然来归，曰：“道在是矣。”遂不复出。北海李之才摄共城令，闻雍好学，尝造其庐，谓曰：“子亦闻物理性命之学乎？”雍对曰：“幸受教。”乃事之才，受《河图》、《洛书》、宓羲八卦六十四卦图像。之才之传，远有端绪，而雍探赜索隐，妙悟神契，洞彻蕴奥，汪洋浩博，多其所自得者。及其学益老，德益邵，玩心高明，以观夫天地之运化，阴阳之消长，远而古今世变，微而走飞草木之性情，深造曲畅，庶几所谓不惑，而非依仿象类、亿则屡中者。遂衍宓羲先天之旨，着书十余万言行于世，然世之知其道者鲜矣。初至洛，蓬荜环堵，不芘风雨，躬樵爨以事父母，虽平居屡空，而怡然有所甚乐，人莫能窥也。及执亲丧，哀毁尽礼。富弼、司马光、吕公着诸贤退居洛中，雅敬雍，恒相从游，为市园宅。雍岁时耕稼，仅给衣食。名其居曰“安乐窝”，因自号安乐先生。旦则焚香燕坐，晡时酌酒三四瓯，微醺即止，常不及醉也，兴至辄哦诗自咏。春秋时出游城中，风雨常不出，出则乘小车，一人挽之，惟意所适。士大夫家识其车音，争相迎候，童孺厮隶皆欢相谓曰：“吾家先生至也。”不复称其姓字。或留信宿乃去。好事者别作屋如雍所居，以候其至，名曰“行窝”。司马光兄事雍，而二人纯德尤乡里所慕向，父子昆弟每相饬曰：“毋为不善，恐司马端明、邵先生知。”士之道洛者，有不之公府，必之雍。雍德气粹然，望之知其贤，然不事表襮，不设防畛，群居燕笑终日，不为甚异。与人言，乐道其善而隐其恶。有就问学则答之，未尝强以语人。人无贵贱少长，一接以诚，故贤者悦其德，不贤者服其化。一时洛中人才特盛，而忠厚之风闻天下。熙宁行新法，吏牵迫不可为，或投劾去。雍门生故友居州县者，皆贻书访雍，雍曰：“此贤者所当尽力之时，新法固严，能宽一分，则民受一分赐矣。投劾何益耶？”嘉佑诏求遗逸，留守王拱辰以雍应诏，授将作监主簿，复举逸士，补颍州团练推官，皆固辞乃受命，竟称疾不之官。熙宁十年，卒，年六十七，赠秘书省着作郎。元佑中赐諡康节。雍高明英迈，迥出千古，而坦夷浑厚，不见圭角，是以清而不激，和而不流，人与交久，益尊信之。河南程颢初侍其父识雍，论议终日，退而叹曰：“尧夫，内圣外王之学也。”雍知虑绝人，遇事能前知。程颐尝曰：“其心虚明，自能知之。”当时学者因雍超诣之识，务高雍所为，至谓雍有玩世之意；又因雍之前知，谓雍于凡物声气之所感触，辄以其动而推其变焉。于是摭世事之已然者，皆以雍言先之，雍盖未必然也。雍疾病，司马光、张载、程颢、程颐晨夕候之，将终，共议丧葬事外庭，雍皆能闻众人所言，召子伯温谓曰：“诸君欲葬我近城地，当从先茔尔。”既葬，颢为铭墓，称雍之道纯一不杂，就其所至，可谓安且成矣。所着书曰《皇极经世》、《观物内外篇》、《渔樵问对》，诗曰《伊川击壤集》。宋谢良佐曰：“尧夫精《易》之数，事物之成败始终，人之祸福修短，算得来无毫发差错。如指此屋，便知起于何时，至某年月日而坏，无有不准。”明季本曰：《梅花数》一名《观梅数》，本题曰《康节梅花数》，故附邵图之后，梅花者先春而蓓蕾，生意之早动也，占于几动之初，思虑方起而鬼神可知之时，故数以梅花名焉。乾一、兑二、离三、震四、巽五、坎六、艮七、坤八。此先天横图八卦之定数也。乾西北属金，坎北属水，艮东北属土，震东属木，巽东南属木，离南属火，坤西南属土，兑西属金。此为后天之方位也。有先天之数未得卦先得数，以数起卦，故曰：“先天。”有后天之数未得数先得卦，以卦起数，故曰：“后天。”先天之数，谓物之所生气之，所置事之所遇，皆有年、月、日、时，年以子年起一数，年有十二月，则以正月起一数，月有三十日，则以初一起一数，日有十二时，则以子时起一数，皆随其数而数之，以分八卦，如一为乾，二为兑而八则为坤也，除八之外，则用畸零之数起焉，年月日之数为上卦，年月日加时之数为下卦，合年月日时之数，以六除之，余为动爻，又如十干则以甲起一数，十二支则以子起一数，所闻之声，则以字句之多寡起数，所见之物，则以件目之多寡起数而为上卦，以所值之时数作下卦，并卦数时数总除取爻，如前法。又如一语则平分其数而为上下卦，数少者为上卦，数多者为下卦，盖取天轻清地重浊之义也。其余或验其方所，或辨其物声，详其所属皆可起卦。察其悲喜，断其吉凶。所谓未得卦先起数者，如此后天之数，以物类之属八卦者为上卦，以取动爻物类，如乾天、坤地、乾马、坤牛之类，详见蓍法别传内篇。八卦万物属类，所谓未得数先得卦者，如先天断卦吉凶，止以卦论，不用易爻之辞，以其时未有易书也。后天则用易辞兼以卦断，以其时已有易书也。凡上下二卦无…

梅花易数下卷
type: item
date: 2024-02-20T13:33:33+08:00
description: 观梅数诀序嗟呼，《易》岂易言哉！盖《易》之为书，至精微，至玄妙。然数者，不外乎易理也。有先后天之殊，有叶音取音之辨，明忧虞得失之机，取互变迟速之应。数有前定，祸福难测。易理灼然可察，予求得先天、玄黄、灵应诸篇，外采《易辞》，曰：“观梅数诀，列图明五行生克衰旺之理，分例指避凶趋吉之道。后学群子幸鉴焉。”《易辞》曰：“易有太极，是生两仪，两仪生四象，四象生八卦，八卦生万物。”邵子曰：“一分为二，二分为四，四分为八也。”《说卦传》曰：“易逆数也。”邵子曰：“乾一、兑二、离三、震四、巽五、坎六、艮七、坤八，自乾至坤，皆得未生之卦，若逆推四时之比也。后天六十四卦仿此。”八卦定阴阳次序乾为父，震长男，坎中男，艮少男；坤为母，巽长女，离中女，兑少女。变卦式八则泽火革 体金，互巽木变泽山咸离卦初爻，阳动变阴，变艮卦兑金，为少女，离火克之。巽为股，乾金克之，曰：伤股。得艮土生，入兑金，断曰：不至于死。体用于变爻，作动静取之。动者为用，静者为体。地雷复 体土、用金，变地泽临木是用爻，断出软物，文章之体也。天泽履 体金、用金，互卦木火变乾卦此卦断出是铁器之物泽火革 用金、体火，互卦金木变火雷噬嗑此卦乃用金体火，夏火得旺，能出土，必是土物也。雷泽归妹 用木、体金，互卦水火变火泽睽用爻属木变火，体卦属金。四爻变卦成艮，土能生金，断出是铁。泽天夬 体金、用金，互卦金变兑卦此卦非金是石，断是破磁碟也。泽火革 互卦金木变艮卦互卦金木变艮卦本卦得泽火革，为少女，近物为口，远取羊。内离为中女，近日，远取雉。初爻变艮卦为土，土能生金，则扶起兑金之妹。次除去初爻，移上四爻，又成巽木，断得伤股之灾。得初爻变艮土生兑金，是故有救而不至于死也。“近取诸身”，乾头、坤腹、震足、巽股、坎耳、离目、兑口、艮手，人身；“远取诸物”，乾马、坤牛、震龙、巽鸡、坎豕、离雉、艮狗、兑羊，畜道。天水讼卦 变兑 ，欲要求财。盖卦是体生，而乃泄已之气，其财空望。次得离卦属火，能克金。其日午时，客来食去酒，返自消耗也。占卦诀又如占卦问吉事，则看卦中有生体之卦，则吉事应之必速。便看生体之卦，于八卦时序类决其日时。如生体是用卦，则事即成。生体是互卦，则渐成。生体是变卦，则稍迟耳。若有生体之卦，又有克体之卦，则事有阻节，好中不足产。便看克体卦气阻于几日，若乾克体，阻一日，兑克体，阻二日之类推之。如占吉事，无生体之卦，有克体之卦，则事不谐矣。无克体之卦。则吉事必可成就矣。又如占不吉之事，卦中有生体之卦，则有救无害；如无生体之卦，事必不吉矣。若以日期而论，看卦中有生体之卦，则事应于生体卦气之日；有克体之卦，则事败于克体卦气之日。要在活法取用也。体用互变之诀大凡占卜，以体为其主，互用变皆为应。卦用最紧，互次之，变卦又次之。故曰用为占之即应，互为中间之应，变为事占之终应。然互卦则分其有体之互，有用之互。如体在上，则上互为体之互，下互为用之互，体卦在下，则下互为体之互，上互为用之互。体互最紧，用互次之。例如观梅恒卦，互兑、乾，兑为体，互见女子折花。若乾为体，互则老人折花矣。盖兑、乾皆克体，但取兑而不取乾，此体互用之分。大凡占卦，变卦克体，事于末后，必有不吉。变生体及比和，则事事临终有吉利。此用互变之诀也。体用生克之诀占卦即以卦分体用互变，即以五行之理断其吉凶。然生克之理，于内卦体用互变，一定之生克。若外卦，则须明其真生真克之五行，以分轻重，则祸福立应。何也？假如乾、兑之金为体，见火则克，然有真火之体，有火之形色。真火能克金，形色则不能克。能克则不吉，不能克则不顺而已。盖见炉中火，窑灶之火，真火也。烈焰巨炷，真火也。乾、兑为体，遇之不吉。若色之红紫，形之中虚，槁木之离，日火之火，则灶之形色，非真火也，乾、兑之体，不为深忌。又若一盏之灯，一炬之烛，虽曰真火，微细而轻，小不利耳。又若震、巽之木体，遇金则克，然钗钏之金，金铂之金，成锭之银，杯盘之银，与器之锡，琐屑之钢铁皆金也。此等之金，岂能克木？木之所忌者，快刀锐刃，巨斧大锯。震、巽之体，值之必有不吉。又若离火为体，见真水能克。然但见色之黑者，见体之湿者，与夫血之类，皆坎之属，终忌而不深害也。余卦为体，所值外应，克者皆以轻重断之。若夫生体之卦，亦当分辨。土与瓦器皆坤土，金遇之，土能生金，瓦不能生也。树木柴薪，皆木也。离火值之，柴薪生火之捷，树木之末伐者，生炎之迟也。木为体，真水生木之福重，如豕如血虽坎之属，生木之类轻也。其余五行生克，并以类而推之。体用衰旺之诀凡体卦宜乘旺，克体之卦宜衰。盖体卦之气，如春木、夏火、秋金、冬水、四季之月土，此得令之卦，乘旺之气，虽有他卦克之，亦无大害。用互变卦，乘旺皆吉，但不要克体之卦气旺。而体卦气衰是不吉之占。占者有此，若问病必死，问讼必败。若非问讼与病而常占，则防有官病之事。末临其期，在于克体卦气之月日也。若卦体旺而复有生体之卦，吉事…

梅花易数中卷
type: item
date: 2024-02-20T13:31:57+08:00
description: 体用生克篇之一心易占卜玄机天下之事有吉凶，托占以明其机。天下之理无形迹，假像以显其义。故乾有健之理，于马之类见之。故占卜寓吉凶之理，于卦象内见之。然卦象一定不易之理，而无变通之道，不可也。易者，变易而已矣。至如今日观梅复得革兆，有女子折花，异日果有女子折花，可乎。今日算牡丹得姤兆，为马所践，异日果为马所践毁，可乎。且兑之属，非止女子。乾之属，非止马。谓他人折花有毁，皆可切验之真，是必有属矣。嗟乎！占卜之道，要变通。得变通之道者，在乎心易之妙耳！占卜总决大抵占卜之法，成卦之后先看《周易》爻辞，以断吉凶。如乾初九“潜龙勿用”，则诸事未可为，宜隐伏之类；九二“见龙在田，利见大人”，则宜谒见贵人之类。余皆仿此。次看卦之体用，以论五行生克。体用即动静之说。体为主，用为事。应用生及比和，则吉；体生用及克体，则不吉。又次看克应。如闻吉说见吉兆，则吉；闻凶说见凶兆，则凶。见圆物，事易成；见缺物，事终毁之类。复验己身之动静。坐则事应迟，行则事应速，走则愈速，卧则愈迟之类。数者既备，可尽占卜之道，必须以易卦为主，克应次之。俱吉则大吉；俱凶则大凶；有凶有吉。则详审卦辞，及克用体应之类，以断吉凶也。要在圆机，不可执。占卜论理诀数说当也，必以理论之而后备。苟论数而不论理，则拘其一见而不验矣。且如饮食得震，则震为龙。以理论之，龙非可取，当取鲤鱼之类代之。又以天时之得震，当有雷声，若冬月占得震，以理论之，冬月岂有雷声，当有风撼震动之类。既知以上数条之诀，复明乎理，则占卜之道无余蕴矣。先天后天论先天卦断吉凶，止以卦论，不甚用《易》之爻辞。后天则用爻辞，兼用卦辞，何也？盖先天者未得卦、先得数，是未有《易》书，先有《易》理，辞前之《易》也。故不必用《易》书之辞，专以卦断。后天则以先得卦，必用卦画，辞后之《易》也。故用爻之辞，兼《易》卦辞以断之也。又后天起卦，与先天不同，其数不一。今人多以坎一、坤二、震三、巽四、中五、乾六、兑七、艮八、离九之数为用。盖圣人作《易》画卦，始乙太极、两仪、四象、八卦加一倍，数自成乾一、兑二、离三、震四、巽五、坎六、艮七、坤八。故占卜起卦，合以此数为用。又今人起后天卦，多不加时，得此一卦，止此一爻动，更无移易变通之道。故后天起卦定爻必加时而后可。又先天之卦，定事应之期，则取之卦气，如乾、兑则应如庚、辛及申金之日，或坤为戌、亥之日时，兑为酉日时。如震、巽当应于甲、乙及支木之日，或震取卯，巽取辰之类。后天则以卦数加时数，总之而分行卧坐立之迟速，以为事应之期。卦数时类，应近而不能决诸远者，必合先后之卦数取诀可也。又凡占卦中决断吉凶，其理洞见，止于全卦体用生克之理，及参《易》辞，斯可矣。今日以后天卦，却于六十甲子之日取其对方之魁，破败亡灭迹等以助断决。盖历象选时，并于《周易》不相干涉，不可用也。卦断遗论凡占卜决断，固以体用为主，然有不拘体用者。如起例中西林寺额得山地剥，体用互变，俱比和，则为吉，而乃不吉，何也？盖寺者，纯阳人居之地，而纯阴爻象，则群阴剥阳之义显然也。此理甚明，不必拘体用也。又若有人问：“今日动静如何？”得地风升，初爻动，用克体卦，俱无饮食矣，而亦有人相请，虽饮食不丰而终有请，何也？此人当时必有当日之应，又有“如何”二安带口，为重兑之义。又有用不生体，互变生之而吉者，若少年有喜色，占得山火贲是也。又有用不生体，互变俱克之而凶者，如牛哀鸣占得地水师是也。盖少年有喜色，占则略知其有喜，而《易辞》又有“束帛戋戋”之吉，是二者俱吉，互变俱生，愈见其吉矣。虽用不生体不吉，不为其害也。牛鸣之哀，则略知其有凶，而易爻复有“舆尸”之凶，互变俱克，愈见其凶。虽用爻不克，不能掩其凶也。盖用《易》断卦，当用理胜处验之，不可拘执于一也。八卦心易体用诀心易之数，得之者众，体用之诀，有之者罕。余幼读《易》书，长参数学，始得心易卦数。初见起例，以知占其吉凶。如以蠡测海，茫然无涯。后得智人见授体用心易之诀，而后占事之诀，疑始有定。据验则验。如繇基射的，百发百中。其要在于分体用之卦，察其五行生克、比和之理，而明乎吉凶悔吝之机也。于是易数之妙始见，而《易》道之卦义备矣。乃世有真实，人罕遇之耳。得此者，幸甚秘之！体用总诀体用云者，如易卦具卜筮之道，则易卦为体，以卜筮用之，此所谓体用者，借体用二字以寓动静之卦，以分主客之兆，以为占例之准则也。大抵体用之说，体卦为主，用卦为事，互卦为事之中间，刻应变卦为事之终。应体之卦气宜盛不宜衰。盛者如春震、巽、秋乾、兑，夏离，冬坎，四季之月坤、艮是也。衰者，春坤、艮，秋震、巽，夏乾兑，冬离，四季之月坎是也。宜受他卦之生，不宜他卦之克。他卦者，谓用互变也。生者，如乾、兑金体，坤、艮生之，坤、艮土体，离火生之。离，火体，震巽木生之。余皆仿此。克者，如金体火克，火体水克之类。体用之说，动静之机，八卦主宾。五行生克，体为己身之兆，用为应事之端…